Εκτός των άλλων, αυτή την εποχή ζούμε την αποενοχοποίηση της διάψευσης: Δεν έχει σημασία τι λες τώρα - εξάλλου αύριο μπορείς πάντα να το διαψεύσεις. Κι αν παλιά ήταν ντροπή να συλληφθείς ψευδόμενος, τα νέα ήθη της δημιουργικής ασάφειας όλα τα επιτρέπουν.

Ο Γιάνης Βαρουφάκης, σχεδόν από κεκτημένη ταχύτητα, μοιάζει να διαψεύδει αντανακλαστικά ακόμα και πράγματα που είπε ο ίδιος. Χτες μάλιστα διέψευσε εμμέσως τον τίτλο συνέντευξής του στην Real News («Ο τίτλος "Βαρουφάκης: Να παραιτηθεί η κυβέρνηση" είναι προβοκάτσια» υποστήριξε) και ενεπλάκη σε τουιτερική κουβέντα με τον εκδότη της εφημερίδας Νίκο Χατζηνικολάου:





Να μερικές απ' τις γνωστότερες διαψεύσεις του, κάποιες ακριβείς, κάποιες όχι και τόσο:

And so it begins...



1) Ο κ. Βαρουφάκης διέψευσε τη δήλωση του Ντάισελμπλουμ ότι έλαβε λάθος επιστολή με τις προτάσεις της κυβέρνησης στη διάρκεια των διαπραγματεύσεων με αποτέλεσμα να επικοινωνήσει με τον πρωθυπουργό. «Δεν έχει γίνει καθόλου έτσι. Αλλά δεν είναι το ζητούμενο αυτό τώρα», είπε ο υπουργός.

(2.3.2015. Στους επόμενους μήνες συχνά θα κατηγορούνταν η ελληνική κυβέρνηση για αποστολή λάθος προτάσεων αργά τη νύχτα σε μια προσπάθεια να κερδίσει χρόνο.)

2) Διαψεύδει ο Βαρουφάκης ότι είχε τηλεδιάσκεψη με τους «θεσμούς»

"Ο υπουργός Οικονομικών Γιάνης Βαρουφάκης διαψεύδει κατηγορηματικά ότι είχε σήμερα οποιαδήποτε επικοινωνία με εκπροσώπους των θεσμών", αναφέρει η ανακοίνωση του ΥΠΟΙΚ.

(3.3.2015)

3) Ο Βαρουφάκης διαψεύδει δημοσιογράφο του Reuters: «Βελτίωσε τα ελληνικά σου».

Ο Hugo Dixon είχε γράψει στο λογαριασμό του στο Twitter: «Ο Βαρουφάκης ήταν ανόητος να πει ότι η κυβέρνηση ενδέχεται να α) μην είναι σε θέση να πληρώσει το ΔΝΤ β) να εισαγάγει έκτακτη εισφορά. Τέτοιου είδους δηλώσεις θα μπορούσε να προκαλέσουν φυγή καταθέσεων».

Ο Έλληνας υπουργός Οικονομικών απάντησε στον Ντίξον γράφοντας: : «Μόνο που ποτέ δεν τα είπα αυτά Χιούγκο.... Τα ελληνικά σου χρειάζονται βελτίωση (ή καλύτερες πηγές)».

Όμως λίγο αργότερα ο Ντίξον διέψευσε τη διάψευση Βαρουφάκη, παρουσιάζοντας την ακριβή δήλωση που είχε όντως κάνει ο Έλληνας ΥΠΟΙΚ. Ο κ. Βαρουφάκης δεν έδωσε συνέχεια.

(3.3.2015)

4) Διαψεύδει επεισόδιο με Σόιμπλε ο Βαρουφάκης (κατά τη διάρκεια του χθεσινού Γιούρογκρουπ).

Το είχε ισχυριστεί ο δημοσιογράφος του Dow Jones Newswires και της The Wall Street Journal, Στέλιος Μπούρας, επικαλούμενος πηγές του Γιούρογκρουπ. Από την πλευρά του ο Γιάνης Βαρουφάκης χθες στη συνέντευξη Τύπου διέψευσε τα περί "θερμού επεισοδίου», παραδεχόμενος πάντως ότι υπήρξε ερώτηση από τον Γερμανό υπουργό για το ν/σ για την ανθρωπιστική κρίση.

(10.3.2015)

Φωτ.: The Council of the European Union / SOOC

5) Ο Γιάνης Βαρουφάκης διέψευσε ότι ο Σόιμπλε του πρότεινε grexit.

«Έχω κάνει δύο συζητήσεις με τον κύριο Σόιμπλε, ποτέ δεν μου είπε αυτά που γράφτηκαν στον Τύπο» είπε ο κ.Βαρουφάκης.

(15.3.2015 /// Αργότερα, το “Euractiv” και το “Heard in Europe” θα αποκάλυπταν ότι ο Γερμανός υπουργός Οικονομικών έδινε στο Γιάνη Βαρουφάκη και στην κυβέρνηση ΣΥΡΙΖΑ 50 δισ. ευρώ για να φύγει συντεταγμένα η Ελλάδα απ' την Ευρωζώνη. Υπενθυμίζεται πως και το Σεπτέμβριο του 2011 ο κ. Σόιμπλε είχε κάνει ανάλογη πρόταση και στον τότε υπ. Οικονομικών του Γ. Παπανδρέου, Ευ. Βενιζέλο, όπως είχε αποκαλυφθεί μετέπειτα.)

6) Πρώτη διάψευση για το υψωμένο δάχτυλο.

Ο κ. Βαρουφάκης διέψευσε ότι έχει κάνει ποτέ αυτή την κίνηση και έκανε λόγο για μονταρισμένο βίντεο.

Όμως, λίγο μετά τουίταρε ολόκληρο το αμοντάριστο βίντεο, μόνο που σ' αυτό υπήρχε όντως το υψωμένο δάχτυλο, άρα κατά λάθος αντί να διαψεύσει, επιβεβαίωσε.

(17.3.2015)

7) Δεύτερη διάψευση για το υψωμένο δάχτυλο.

Βαρουφάκης: «Ζητήστε μου τώρα συγγνώμη για το παραποιημένο video». Όταν μια Γερμανική σατιρική εκπομπή ισχυρίστηκε τρολάροντας ότι αυτή είχε πειράξει το βίντεο προσθέτοντας το υψωμένο δάχτυλο, το πρώτο θύμα του τρολαρίσματος ήταν ο κος Βαρουφάκης, που διέψευσε για ακόμα μία φορά ότι είχε κάνει την κίνηση, απαιτώντας να του ζητήσουν όλοι συγγνώμη. Μετά από λίγες ώρες, η γερμανική εκπομπή αποκάλυψε τη φάρσα της και διευκρίνισε ότι ο κ. Βαρουφάκης είχε στα αλήθεια υψώσει κωλοδάχτυλο, παρά τις συνεχείς διαψεύσεις του.

(19.3.2015)

8) Διαψεύδει το ΥΠΟΙΚ ότι η Λαγκάρντ ζήτησε συγκεκριμένα μέτρα απ' τον Γιάνη Βαρουφάκη κατά τη συνάντηση τους στην Ουάσινγκτον.

Η διάψευση ήρθε ως απάντηση σε δημοσιεύματα του ξένου Τύπου σχετικά με απαιτήσεις του Ταμείου για περικοπές των πρόωρων συντάξεων και αύξηση του ΦΠΑ.

(6.4.2015)

Φωτ.: Christos DOGAS / SOOC

9) Διαψεύδει τον υποβιβασμό του ο Γιάνης Βαρουφάκης

[Μόλις είχε αντικατασταθεί ως συντονιστής της διαπραγμάτευσης απ' τον Ευκλείδη Τσακαλώτο] Σε συνέντευξη του στη γερμανική Die Zeit, δηλώνει ότι: «Εγώ δίνω τον τόνο. Είμαι πάντα υπεύθυνος για τις διαπραγματεύσεις με το Eurogroup» λέει ο υπουργός.

(29.4.2015 )

10) Ο κ. Βαρουφάκης διέψευσε τις πληροφορίες για:

μείωση των επικουρικών συντάξεων, κατάργηση των πρόωρων συνταξιοδοτήσεων, την αύξηση του ΦΠΑ και την ακύρωση της δέσμευσης για καταβολή της 13ης σύνταξης στους χαμηλοσυνταξιούχους.

(30.4.2015)

11) Διαψεύδει ο Βαρουφάκης τα περί παράτασης του προγράμματος

Κάνει λόγο για «σενάριο επιστημονικής φαντασίας»

(21.5.2015)

12) Διαψεύδει ολόψυχα ότι του φέρθηκαν άσχημα στο Γιούρογκρουπ της Ρίγας.

Σύμφωνα με τον Γ. Βαρουφάκη, το tweet με τη ρήση του Ρούσβελτ απευθυνόταν στα ΜΜΕ, «που οδηγήθηκαν σε παροξυσμό» και όχι στους υπουργούς του Γιούρογκρουπ.

FDR, 1936: "They are unanimous in their hate for me; and I welcome their hatred." A quotation close to my heart (& reality) these days — Yanis Varoufakis (@yanisvaroufakis) April 26, 2015

«Όλες αυτές οι αναφορές ότι με έβρισαν, ότι με αποκάλεσαν διάφορα ονόματα και μου είπαν πως σπαταλάω χρόνο: Αφήστε με να πω ότι τα διαψεύδω ολόψυχα» δηλώνει.

(20.5.2015)

13) Βαρουφάκης: «Παραμύθια τα περί ηχογράφησης»

Με τη λέξη "παραμύθια" την οποία επανέλαβε τρείς φορές απάντησε ο Γιάνης Βαρουφάκης όταν, προσερχόμενος στο υπουργέιο του, ρωτήθηκε για τα περί ηχογράφησης της συνεδρίασης του Γιούρογκρουπ στη Ρίγα. Στην ουσία διέψευσε τον εαυτό του, μιας και ο ίδιος ήταν που είχε ισχυριστεί ότι είχε ηχογραφήσει το Γιούρογκρουπ!

(21.5.2015 )

14) Βαρουφάκης: Δεν θα ανέβει ο ΦΠΑ στην εστίαση!

Σε ερώτηση για το εάν τα νέα μέτρα θα ανέρχονται σε 5 δισ. ευρώ δεν θέλησε να απαντήσει. Σημείωσε πάντως ότι «υφεσιακά μέτρα δεν θα δεχθούμε. Η Ελλάδα έχει αρκετή ύφεση δεν χρειάζεται άλλη».

Επίσης διέψευσε ότι ο ΦΠΑ στην εστίαση θα ανέβει από το 13% στο 23%.

(29.5.2015 )

15) O Bαρουφάκης διαψεύδει ότι θα παραιτηθεί

Ανακοίνωση από το ΥΠΟΙΚ: Δεν θα παραιτηθεί, δεν ζήτησε αποχώρηση από τη διαπραγμάτευση (24.6.2015)

16) Ο Βαρουφάκης διαψεύδει ότι θα επιβάλει capital controls.

Ο Υπουργός διαψεύδει τη δήλωσή που φέρεται να έκανε στο BBC την ίδια ημέρα.

Capital controls within a monetary union are a contradiction in terms. The Greek government opposes the very concept. — Yanis Varoufakis (@yanisvaroufakis) June 28, 2015

Λίγες ώρες αργότερα, η κυβέρνηση και ο ίδιος έκλεισαν τις τράπεζες και επέβαλαν capital controls.

17) O Bαρουφάκης διαψεύδει ότι έχει σχέδιο με IOUs.

Για την έκδοση παράλληλου νομίσματος (ΙΟUs) αν χρειαστεί, έκανε λόγο ο υπουργός Οικονομικών Γιάνης Βαρουφάκης, σύμφωνα με την εφημερίδα Telegraph.

Ο ίδιος το διέψευσε με τουίτ: «Η θέση της Ελλάδας στο € είναι αδιαπραγμάτευτη. Η ρευστότητα θα επιστρέψει με την συμφωνία. Η Ευρώπη δεν θα αφεθεί σε παράλληλα νομίσματα» αν και αργότερα αποκαλύφθηκε ότι το σχέδιό του περιλάμβανε και IOUs και δραχμή... (6.7.201)

Φωτ.: Menelaos Myrillas / SOOC

+ Η καλύτερη διάψευση είναι αυτή που δεν έγινε ακόμα.

Η Καθημερινή δημοσιεύει σήμερα τον μαγνητοφωνημένο διάλογο του Γιάνη Βαρουφάκη με επενδυτές και στελέχη διεθνών hedge funds έγινε στις 16 Ιουλίου. Τους λέει ότι θα χάκαρε τα ΑΦΜ των Ελλήνων χάρη σ' έναν παιδικό του φίλο που είχε διορίσει στο υπουργείο και θα έκανε ηλεκτρονική εισβολή (χάκινγκ) στην ιστοσελίδα της Γενικής Γραμματείας Δημοσίων Εσόδων.

Σε κάποια στιγμή ο συντονιστής του conference call τον διακόπτει: «Υπάρχουν σίγουρα κάποιοι που ακούνε αυτήν τη στιγμή, αλλά δεν θα το πούνε στους φίλους τους».

Ο κ. Βαρουφάκης συνεχίζει γελώντας: